  Z A P I S N I K

39. sjednice Vijeća Mjesnog odbora Petruševec, 
održane 31. srpnja 2024., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Mile Komljenović
3. Kristina Topolovec	
4. Darko Mišić
5. Luka Bojev
GOSTI: Francika Matić i Marko Matić

Sjednici predsjedava Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 39. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 38. sjednice Vijeća Mjesnog odbora Petruševec. 
S obzirom da nema dodatnih primjedbi, Vijeće jednoglasno verificira zapisnik s 38. sjednice.  
Na prijedlog predsjednika i provedenog glasovanja Vijeće jednoglasno utvrđuje


D N E V N I     R  E D

1. Aktualna komunalna problematika
1. Razno: izvješća, pitanja i  prijedlozi


Ad 1.) Aktualna komunalna problematika.

Predsjednik Vijeća Kristijan Rašić predlaže da građani prvi iznesu svoju problematiku kako bi se moglo raspravljati o istoj.
Gospođa i gospodin Matić postavljaju pitanje vezano za plinofikaciju u odvojku ulice I. Petruševec od kbr. 32 prema kbr. 38. Zanima ih zašto se toliko čeka i gdje je problem da se ovoliko dugo čeka.
Predsjednik Vijeća Kristijan Rašić napominje da po njegovim saznanjima nije bio valjan  projekat, pa se trebao napraviti novi. Novi je gotov i poslan je na ishođenje građevinske dozvole. Trenutno je na Gradu i još nije ništa rađeno po njemu. 
Predsjednik napominje da će osobno provjeriti status predmeta vezanog za plinofikaciju. Nazvat će krajem osmog mjeseca kada prođu godišnji odmori te se nada se da će se cijeli proces konačno ubrzati.
 
Predsjednik Vijeća Kristijan Rašić napominje da su već u par navrata postavljali pitanje vezano za postavljanje nadstrešnica na lokaciji Novi Petruševec 8 i okretište Črnkovečka. Navodi da postoji ugibalište odnosno peron za stajanje autobusa ali nema nadstrešnice.
Otvara raspravu.
Nakon kratke rasprave Vijeće jednoglasno donosi sljedeći 


Z a k l j u č a k
o postavljanju nadstrešnica na postojeće perone  - Novi Petuševec kod kbr. 8 i Črnkovečka ulica kod okretišta autobusa 

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak: 

· postavljanja nadstrešnica na već postojeće perone  - Novi Petruševec kod kbr.8 i Črnkovečka ulica kod okretišta autobusa.
· ovaj zaključak dostavlja se Vijeću Gradske četvrti na postupanje


Predsjednik Vijeća Kristijan Rašić izvještava vijećnike da će pismenim putem poslati dopis prema nadležnima da se provjeri u kojoj je proceduri realizacija dječjeg igrališta u V. odvojku. Također napominje da bi se na igralištima u Novom Petruševcu i Radničkoj cesti trebalo malo češće održavati igralište (pražnjenje koševa, čišćenje igrališta).
Otvara raspravu.
Nakon kratke rasprave Vijeće jednoglasno donosi sljedeći 


Z a k l j u č a k
o održavanju dječjeg i sportskog igrališta u  Novom Petuševcu i igralištu na Radničkoj cesti 

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih zatraži: 

· redovito čišćenje dječjih i sportskih igrališta u Novom Petruševcu i Radničkoj cesti (pražnjenje koševa, pranje igrališta itd).
· ovaj zaključak dostavlja se Vijeću Gradske četvrti na postupanje


Vijećnik Darko Mišić predlaže da se napravi ulaz s Radničke ceste (prije Domovinskog mosta) u naselje Petruševec. Ukazuje da bi se tako rasteretio promet kroz samo naselje Petruševec. Napominje da traži mišljenje i stav nadležnog Gradskog ureda.
Predsjednik Vijeća otvara raspravu.
Nakon kratke rasprave Vijeće jednoglasno donosi sljedeći 

Z a k l j u č a k
[bookmark: _GoBack]o  prilaznom putu s Radničke ceste (prije Domovinskog mosta) u naselje Petruševec 

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak: 

· izrade projektne dokumentacije za novi ulaz u naselje Petruševec i to iz Radničke ceste (prije Domovinskog mosta) staru Radničku cestu – ulaz u Petruševec kako bi se rasteretio promet kroz samo naselje Petruševec.
· izvod iz Geoportala u prilogu
· ovaj zaključak dostavlja se Vijeću Gradske četvrti na postupanje



Ad 2.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.


Zapisnik sastavio:                                                                                                                                                                                                                                                 
______________
Kristijan Rašić

KLASA: 024-08/24-003/1580
URBROJ: 251-13-11-11/006-24-3
Zagreb, 31. srpnja 2024.

Predsjednik
Vijeća Mjesnog odbora
Petruševec
_______________________
 Kristijan Rašić
